# Rámcová dohoda

# na bezhotovostný nákup pohonných látok prostredníctvom palivových kariet

uzavretá podľa § 409 a nasl. a § 269 ods. 2 zákona č. 513/1991 Zb. Obchodný zákonník v znení neskorších predpisov a v súlade so zákonom č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov

(ďalej ako „**Dohoda**“/„**dohoda**“ alebo „**Rámcová dohoda**“/„**rámcová dohoda**“)

Číslo rámcovej dohody objednávateľa:

 Číslo rámcovej dohody dodávateľa:

medzi nasledovnými stranami dohody:

# Objednávateľ

|  |  |
| --- | --- |
| **Názov:**  | **Banskobystrický samosprávny kraj**  |
| Sídlo:  | Námestie SNP 23, 974 01 Banská Bystrica |
| Zastúpený:  | Ing. Ján Lunter, predseda Banskobystrického samosprávneho kraja |
| Osoba zodpovedná za plnenie tejto Rámcovej dohody:  | ............................................... |
| IČO:  | 36828100  |
| DIČ:  | ..................................... |
| Bankové spojenie:  | Štátna pokladnica  |
| IBAN: (ďalej ako „**objednávateľ**“)  | ..............................................................  a  |
|  **Dodávateľ**   |  |  |

**Obchodné meno: .......................................................**

Sídlo: ...........................................................

Štatutárny orgán: ...........................................................

Osoba zodpovedná za plnenie

rámcovej dohody: ...........................................................

IČO: ............................

DIČ: ............................

IČ DPH: ............................

Bankové spojenie: ............................

IBAN: ...........................................................

Zapísaný: ...........................................................

(ďalej ako „**dodávateľ**“)

(objednávateľ a dodávateľ ďalej spolu aj ako „**strany dohody**“ alebo „**zmluvné strany**“)

**Preambula**

1. Objednávateľ uskutočnil verejné obstarávanie na predmet zákazky „Bezhotovostný nákup pohonných látok prostredníctvom palivových kariet" postupom verejná súťaž (ďalej len "**verejné obstarávanie**"). Verejné obstarávanie bolo vyhlásené vo Vestníku verejného obstarávania č. ............... dňa ...................., značka ...................... . V uvedenom verejnom obstarávaní bol na základe predložených ponúk určený úspešný uchádzač, s ktorým sa ako s dodávateľom uzatvára táto Rámcová dohoda.
2. Objednávateľ má záujem uzatvoriť s dodávateľom túto Rámcovú dohodu tak, aby za podmienok v nej stanovených, mohol dodávateľ v zmysle neskôr uzatvorených Zmlúv o dodaní tovaru (príloha č. 5 tejto rámcovej dohody) dodávať dohodnuté plnenia.
3. V súlade s touto Dohodou a Zmluvami o dodaní tovaru bude objednávateľovi dodaný tovar podľa predmetu zákazky špecifikovaného v tejto Dohode.
4. Objednávateľ aj dodávateľ týmto vyhlasujú, že sú spôsobilí túto Dohodu uzatvoriť a plniť záväzky v nej obsiahnuté.
5. Verejné obstarávanie uskutočnil objednávateľ v súlade s oznámením o vyhlásení verejného obstarávania a v súlade so súťažnými podkladmi aj pre tretie osoby, iných verejných obstarávateľov, ktorí boli špecifikovaní vo verejnom obstarávaní a ich zoznam tvorí prílohu č. 3 tejto Dohody (ďalej len „**organizácie**“). Strany dohody sa dohodli, že objednávateľ je oprávnený určiť ako objednávateľa predmetu plnenia tejto Dohody organizáciu. V takomto prípade sa Zmluva o dodaní tovaru uzatvára priamo medzi dodávateľom a organizáciou ako objednávateľom a na tento vzťah sa budú primerane vzťahovať ustanovenia tejto Dohody.

**Článok I.**

**Predmet rámcovej dohody**

* 1. Predmetom tejto Dohody je stanovenie základných práv a povinností medzi stranami dohody súvisiacimi s bezhotovostným nákupom pohonných hmôt do služobných motorových vozidiel objednávateľa na princípe akceptácie palivových kariet dodávateľa ako prostriedku bezhotovostnej úhrady nákupu pohonných hmôt (ďalej aj ako „**PHM**“) vo výdajných miestach dodávateľa, resp. subdodávateľov dodávateľa – čerpacích staniciach, ktoré akceptujú úhradu odobraných pohonných hmôt prostredníctvom palivových kariet dodávateľa (ďalej len „**zmluvný partner dodávateľa**“) a s tým súvisiace služby, vrátane poskytovania účtovných služieb spojených s nákupom, vystavením a dodávkou palivových kariet, dodávkou a zúčtovaním PHM.

Výdajné miesta dodávateľa, resp. zmluvných partnerov dodávateľa – čerpacie stanice, ktoré akceptujú úhradu odobraných pohonných hmôt prostredníctvom palivových kariet dodávateľa, sa musia po celú dobu účinnosti tejto rámcovej dohody nachádzať minimálne:

* jedna čerpacia stanica v k. ú. každého okresného mesta na území Banskobystrického kraja, resp. v minimálnej vzdialenosti do 15 cestných kilometrov od tohto k.ú., a zároveň
* jedna čerpacia stanica v k. ú. každého krajského mesta v Slovenskej republike.
	1. Predmetom tejto Dohody je v zmysle uvedeného najmä dohoda strán dohody o:
		1. podmienkach dodania tovaru a poskytnutia služieb, súvisiacich s použitím palivových kariet ako platobného prostriedku v súlade s prílohou č. 1 Dohody - Opis predmetu zákazky a touto Dohodou,
		2. spôsobe určenia cien za nákup PHM prostredníctvom palivových kariet a s nimi súvisiacimi službami, ktorých hodnota bude zahrnutá priamo v cene za nákup PHM, a to v súlade s článkom III Dohody,

 c) podmienkach uzatvárania Zmlúv o dodaní tovaru.

 1.3 Predmetom plnenia je nákup nasledovných tovarov:

- bezolovnatý automobilový benzín s oktánovým číslom min. 95 podľa normy STN EN 228 + A1:2018, ktorý musí spĺňať minimálne funkčné, prevádzkové a technické požiadavky a kvalitatívne parametre podľa normy STN EN 228 + A1:2018 a Vyhlášky Ministerstva životného prostredia Slovenskej republiky č. 228/2014 Z. z., ktorou sa stanovujú požiadavky na kvalitu palív a vedenie prevádzkovej evidencie o palivách v znení neskorších predpisov (Objednávateľ vo vzťahu k nákupu - odberu pohonnej látky bezolovnatý automobilový benzín s oktánovým číslom 95 akceptuje aj dodanie bezolovnatého automobilového benzínu s oktánovým číslom vyšším ako 95, bez vplyvu na zmenu ceny dodaných pohonných látok, t.j. cena dodaného bezolovnatého automobilového benzínu s oktánovým číslom vyšším ako 95 bude stanovená spôsobom, akoby išlo o dodanie bezolovnatého automobilového benzínu s oktánovým číslom 95); a

- motorová nafta podľa normy STN EN 590 + A1:2018, ktorá musí spĺňať minimálne funkčné, prevádzkové a technické požiadavky a kvalitatívne parametre podľa normy STN EN 590 + A1:2018 a Vyhlášky Ministerstva životného prostredia Slovenskej republiky č. 228/2014 Z. z., ktorou sa stanovujú požiadavky na kvalitu palív a vedenie prevádzkovej evidencie o palivách v znení neskorších predpisov.

Súčasťou predmetu plnenia tejto Dohody je aj bezplatné vydanie a dodanie palivových kariet, zúčtovanie dodaných pohonných hmôt, poskytovanie finančných a iných služieb spojených s ich dodávkou (PHM a služby spojené s palivovými kartami ďalej aj ako „**predmet plnenia**“).

* 1. Rámcová dohoda sa bude plniť priebežným dodávaním predmetu plnenia počas doby jej platnosti prostredníctvom Zmlúv o dodaní tovaru, uzatvorených medzi dodávateľom a objednávateľom. Pre účely tejto Dohody sa za objednávateľa oprávneného uzatvoriť Zmluvu o dodaní tovaru považuje aj každá organizácia v zmysle prílohy č. 3 Dohody, resp. vyplývajúca z písm. E preambuly tejto Dohody. Dodávateľ je povinný informovať objednávateľa (BBSK ako verejného obstarávateľa) o skutočnosti, že uzatvára Zmluvu o poskytnutí služby s akoukoľvek organizáciou v zmysle prílohy č. 3, resp. z písm. E preambuly tejto Dohody, a to ešte pred uzatvorením takejto zmluvy. Zmluva o poskytnutí služby medzi dodávateľom a rezortnou organizáciou nesmie byť uzatvorená bez predchádzajúceho súhlasu objednávateľa.

Predpokladané celkové množstvo pohonných látok, ktoré predpokladá objednávateľ odobrať od dodávateľa na základe tejto rámcovej dohody počas jej trvania 48 mesiacov je nasledovné:

motorová nafta: 405 000,00 l

bezolovnatý automobilový benzín s oktánovým číslom min 95: 285 000,00 l

Objednávateľ bude odoberať pohonné látky podľa svojich aktuálnych prevádzkových potrieb. Z uvedeného dôvodu sa objednávateľ nezaväzuje odobrať celé množstvo PHM uvedené v tomto ustanovení.

Predpokladaný minimálny počet palivových kariet na čerpanie pohonných hmôt v Slovenskej republike podľa tejto rámcovej dohody je 150 ks. Tento počet bude závisieť od prejaveného záujmu zo strany organizácií uvedených v prílohe č. 3 tejto rámcovej dohody, resp. vyplývajúcich z písm. E preambuly tejto rámcovej dohody.

Objednávateľ nie je povinný vyčerpať predpokladaný finančný objem, ani predpokladané množstvo pohonných hmôt, ani predpokladaný počet palivových kariet, ktoré sú uvedené v tejto rámcovej dohode.

* 1. Zmluva o dodaní tovaru nesmie byť uzatvorená v rozpore s touto Rámcovou dohodou. V prípade rozporu medzi ustanoveniami tejto Rámcovej dohody, Zmluvou o dodaní tovaru a objednávkou v zmysle Zmluvy o dodaní tovaru platia výhradne ustanovenia tejto Rámcovej dohody.
	2. Predmetom Zmluvy o dodaní tovaru bude záväzok dodávateľa, za podmienok dojednaných v tejto Dohode a za podmienok uvedených v príslušnej Zmluve o dodaní tovaru, dodávať pre objednávateľa predmet plnenia.
	3. Záväzkom objednávateľa podľa Zmluvy o dodaní tovaru bude záväzok zaplatiť dodávateľovi za dodaný predmet plnenia odplatu stanovenú na základe podmienok určených na základe tejto Dohody a podmienok uvedených v Zmluve o dodaní tovaru.

**Článok II.**

**Podmienky plnenia rámcovej dohody**

* 1. Na účely identifikácie objednávateľa s cieľom dosiahnutia vyššej kvality pri zabezpečovaní predmetu plnenia podľa tejto rámcovej dohody poskytne dodávateľ objednávateľovi bezhotovostné palivové karty s magnetickým prúžkom alebo čipom (ďalej iba „**palivová karta**“). Každá palivová karta je vybavená vlastným identifikačným číslom a má pridelený samostatný PIN kód.
	2. Spôsob objednania a dodania palivových kariet prostredníctvom objednávky je špecifikovaný v Zmluve o dodaní tovaru. Objednávka palivových kariet môže byť uskutočnená iba na základe platne uzatvorenej Zmluvy o dodaní tovaru medzi objednávateľom a dodávateľom.
	3. Dodané palivové karty musia spĺňať nasledujúce požiadavky:
		1. použitie palivovej karty musí byť viazané na znalosť osobného identifikačného kódu-PIN kódu, s možnosťou zmeny tohto PIN - kódu,
		2. možnosť stanovenia rôznych limitov čerpania PHM, možnosť určovať a meniť obmedzenia maximálnej výšky finančného limitu na čerpanie PHM pre jednotlivé palivové karty prostredníctvom on-line informačného systému dodávateľa,
		3. v prípade potreby, bezplatné obmedzenie, zablokovanie palivovej karty najneskôr do 1 hodiny od nahlásenia, odblokovanie palivovej karty, vydanie náhradnej palivovej karty, možnosť hlásenia palivovej karty na zaradenie na blokačnú listinu nepretržite počas 24 hodín,
		4. bezplatné vydanie palivových kariet na EČV, v prípade požiadavky objednávateľa aj na identifikačné číslo užívateľa (zamestnanca objednávateľa) alebo na ľubovoľného užívateľa bez kontroly užívateľa a evidenčného čísla vozidla.

 2.4 Dodávateľ sa zaväzuje:

* + 1. že dodané palivové karty budú po dobu ich platnosti spôsobilé na použitie na dohodnutý účel a v prípade ich poškodenia vodičom ich bezodplatne nahradí,
		2. realizovať bezplatné vydanie palivovej karty v lehote do 10 pracovných dní od doručenia písomnej objednávky (požiadavky) objednávateľa,
		3. zasielať objednávateľovi výpisy (prehľady) o odberoch pohonných hmôt 1x za mesiac podľa jednotlivých palivových kariet (podľa EČV), resp. podľa zadania objednávateľa t. j. na konci kalendárneho mesiaca, v písomnej a v elektronickej forme ako prílohu k faktúre,
		4. zobrazovať objednávateľovi prehľad čerpania PHM, kedykoľvek v priebehu kalendárneho mesiaca prostredníctvom internetového pripojenia do systému správy palivových kariet dodávateľa kompatibilného so systémom CCS Carnet, a to vo forme:
* priameho prenosu údajov o nákupe pohonných hmôt z terminálu čerpacej stanice/výdajného miesta do systému CCS Carnet, minimálne 1x za 24 hodín alebo,
* zasielania dátových súborov o nákupe pohonných hmôt z terminálu čerpacej stanice/výdajného miesta vo formáte \*.xls, \*.xlsx alebo .csv, minimálne 1x za 24 hodín osobe určenej objednávateľom,
	+ 1. zriadiť objednávateľovi zabezpečený samostatný prístup na internetový portál, do ktorého je potrebné sa prihlásiť menom a heslom, pre účely evidencie transakcií vykonaných jednotlivými palivovými kartami a pre účely správy palivových kariet. Hierarchia prístupov:
* administrátor:
	+ - možnosť zadať požiadavku na vystavenie a dodanie palivových kariet, zablokovanie existujúcich palivových kariet,
		- možnosť nastavenia finančných limitov transakcií/druhov povolených transakcií vykonaných jednotlivou palivovou kartou,
		- zobrazovanie všetkých transakcií vykonaných jednotlivými palivovými kartami,
		- generovanie výstupov v elektronickej podobe v štruktúre údajov podľa tabuľky nižšie,
* užívateľ:
	+ - zobrazovanie transakcií vykonaných vlastnou palivovou kartou.

**Štruktúra údajov generovaných informačným systémom:**

|  |
| --- |
| EČ – číslo objednávateľa v elektronickom systéme |
| Číslo palivovej karty |
| Dátum čerpania pohonných látok |
| Čas čerpania pohonných látok |
| Číslo potvrdenky z čerpacej stanice |
| Kód čerpacej stanice |
| Názov čerpacej stanice |
| Kód zákazníka |
| Kód nákladového strediska |
| Číslo tovaru |
| % DPH |
| Množstvo odobratých pohonných látok |
| Brutto jednotková cena v mene krajiny nákupu |
| Mena krajiny nákupu |
| Netto suma v mene krajiny nákupu  |
| Hodnota DPH v mene krajiny nákupu |
| Brutto suma nákupu v mene krajiny nákupu |
| Brutto jednotková cena v EUR |
| Mena krajiny (EUR) |
| Netto suma nákupu v EUR |
| Hodnota DPH v EUR |
| Brutto suma nákupu v EUR |
| Kilometre |
| Číslo faktúry |

* + 1. dvakrát mesačne (k 15. a k poslednému dňu mesiaca) zasielať jednotlivým zodpovedným osobám objednávateľa, ktorých údaje budú uvedené v jednotlivých Zmluvách na dodanie tovaru, prehľady vyúčtovania uskutočnených odberov PHM podľa jednotlivých palivových kariet s uvedením dátumu a času čerpania PHM, miesta čerpania PHM, množstva a druhu čerpaných PHM, ceny čerpania, identifikácie potvrdenky na overenie zaúčtovania zmluvnej zľavy a ceny celkom za palivovú kartu v danom období.
	1. Miestom plnenia – odberu pohonných hmôt sú výdajné miesta dodávateľa, resp. zmluvných partnerov dodávateľa – čerpacie stanice, ktoré akceptujú úhradu čerpaných PHM prostredníctvom palivových kariet vydaných dodávateľom. Zoznam výdajných miest – čerpacích staníc, ktoré akceptujú úhradu čerpaných PHM na palivové karty vydaných dodávateľom tvorí prílohu č. 2 tejto Rámcovej dohody.
	2. Dodávateľ je povinný bez zbytočného odkladu oznamovať objednávateľovi zmeny v zozname výdajných miest – čerpacích staníc, a to písomne alebo elektronicky. Spolu s oznámením zmeny v zozname výdajných miest Dodávateľa je dodávateľ povinný objednávateľovi doručiť aj aktualizovaný zoznam čerpacích staníc. Zmeny v zozname čerpacích staníc nie sú dôvodom na uzatvorenie dodatku k Dohode.
	3. Reklamácie sporných tankovaní PHM zo strany objednávateľa je dodávateľ povinný prešetriť do 10 dní od ich doručenia.

**Článok III.**

**Spôsob určenia ceny**

* 1. Cena za predmet plnenia rámcovej dohody je stanovená podľa zákona č. 18/1996 Z. z. o cenách v znení neskorších predpisov a vyhlášky MF SR Č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov. Cena je v súlade s § 2 citovaného zákona o cenách založená na cene obchodného alebo sprostredkovateľského výkonu, ekonomicky oprávnených nákladov a primeranom zisku. Zmluvná cena pokrýva všetky ekonomicky oprávnené náklady poskytovateľa vynaložené na predmet rámcovej dohody špecifikovaný v článku I. tejto Rámcovej dohody a primeraný zisk podľa § 2 zákona č. 18/1996 Z. z. o cenách v platnom znení. Kúpna cena je cenou konečnou v súlade s § 3 citovaného zákona o cenách. Dodávateľ nie je oprávnený fakturovať žiadne ďalšie náklady.
	2. Celková hodnota zákazky za celý predmet plnenia podľa tejto Rámcovej dohody nesmie presiahnuť celkový finančný limit:

Celkový finančný limit bez DPH: 750 000,- EUR

Sadzba DPH 20 % a výška DPH: 150 000,- EUR

**Celkový finančný limit vrátane DPH: 900 000,- EUR**

Objednávateľ spolu s organizáciami nie je povinný počas platnosti a účinnosti tejto Rámcovej dohody a Zmlúv o dodaní tovaru vyčerpať finančný limit plnenia uvedený v tomto bode. Cena je konečná a v cene sú zahrnuté všetky náklady dodávateľa súvisiace a vynaložené s poskytnutím predmetu plnenia podľa tejto Rámcovej dohody.

* 1. V cene dohodnutej podľa bodu 3.2 tohto článku sú zohľadnené aj všetky náklady dodávateľa na vydanie palivovej karty na nákup PHM a ich prevádzku v systéme a tiež náklady spojené s jej vydaním vrátane všetkých ostatných súvisiacich nákladov a poskytovaných služieb podľa tejto Dohody. Objednávateľ nebude dodávateľovi hradiť žiadne skryté náklady, ktoré súvisia s vydávaním platobných kariet a ich prevádzkou.
	2. Výška pevne dohodnutej zľavy z priemernej týždennej jednotkovej ceny v EUR s DPH za/na 1 liter (l) PHM odobratých na základe tejto Dohody na palivovú kartu na čerpacích staniciach dodávateľa alebo jeho zmluvných partnerov je **.................EUR.**
	3. Dodávateľ garantuje počas celej doby platnosti a účinnosti tejto Dohody zľavu vo výške uvedenej v predchádzajúcom ustanovení (ods. 3.4) tejto Dohody.
	4. Na účely tejto Dohody sa rozumie:
1. ***priemernou týždennou jednotkovou cenou v EUR s DPH***priemerná týždenná cena za 1 liter (l) PHM dohodnutých v tejto Dohode vyjadrená v EUR s DPH uverejnená Štatistickým úradom Slovenskej republiky na URL adrese [http://statdat.statistics.sk](http://statdat.statistics.sk/) za mesiac, za ktorý dodávateľ vystavuje faktúru za odobraté PHM.
2. ***dohodnutou cenou*** priemerná týždenná jednotková cena za 1 liter (l) PHM dohodnutých v tejto Dohode vyjadrená v EUR s DPH znížená o poskytovanú zľavu podľa tejto Dohody.
	1. Podľa tejto Dohody dohodnutá cena (tzn. zľavnená) za príslušný kalendárny týždeň je výsledkom matematického rozdielu priemernej týždennej jednotkovej ceny v EUR s DPH za 1 liter (l) PHM podľa tejto Dohody za kalendárny týždeň, ktorý predchádza týždňu, za ktorý dodávateľ vystavuje faktúru za odobraté PHM a výšky dohodnutej zľavy v eurách podľa ods. 3.4 tohto článku Dohody z tejto priemernej týždennej jednotkovej ceny vypočítanej v súlade s ods. 3.8 tohto článku Dohody.
	2. Fakturačná cena za príslušný kalendárny týždeň je výsledkom súčinu skutočne odobratého množstva PHM objednávateľom za príslušný kalendárny týždeň a dohodnutej ceny podľa tohto článku dohody.
	3. V zľave sú zohľadnené aj všetky náklady dodávateľa na vydanie palivovej karty na nákup PHM a ich prevádzku v systéme a tiež náklady spojené s jej vydaním vrátane všetkých ostatných súvisiacich nákladov. Objednávateľ nebude okrem ceny za PHM uhrádzať dodávateľovi žiadne ďalšie náklady, prirážky a poplatky k dohodnutej cene stanovenej podľa tejto dohody.
	4. Za vydanie a správu palivovej karty si dodávateľ počas celej platnosti a účinnosti rámcovej dohody nebude účtovať žiadny poplatok.

**Článok IV.**

**Platobné podmienky**

* 1. Objednávateľ sa zaväzuje za dodaný predmet plnenia vyplývajúci z tejto rámcovej dohody zaplatiť dodávateľovi cenu dohodnutú podľa zásad v článku III. tejto dohody bezhotovostným prevodom na základe faktúry vystavenej dodávateľom podľa tohto článku dohody. Objednávateľ neposkytuje preddavok na zrealizovanie predmetu plnenia tejto rámcovej dohody. Objednávateľ sa zaväzuje uhradiť čerpanie PHM na palivové karty prostredníctvom prevodných príkazov **na základe prehľadov vyúčtovania odberov PHM predložených dodávateľom** (článok II. ods. 2.4 písm. f) tejto Dohody).
	2. Úhrada za odobrané pohonné hmoty bude objednávateľom realizovaná na základe súhrnnej faktúry vystavenej dodávateľom a doručenej objednávateľovi dvakrát mesačne, vždy k 15. dňu a poslednému dňu v mesiaci v jednom vyhotovení, so splatnosťou 30 dní odo dňa prevzatia a odsúhlasenia faktúry zo strany objednávateľa. Prílohou faktúry bude prehľad (výpis) vyúčtovania odberov PHM evidovaných prostredníctvom jednotlivých palivových kariet.
	3. Každá faktúra musí spĺňať náležitosti podľa zákona č. 222/2004 Z. z. o dani z pridanej hodnoty v znení neskorších predpisov. Neoddeliteľnou súčasťou faktúry bude originál prehľadu vyúčtovania odberov PHM. Ak predložená faktúra nebude spĺňať náležitosti podľa tohto článku zmluvy, alebo nebude vystavená v súlade s platnou rámcovou dohodou, objednávateľ ju vráti v lehote splatnosti dodávateľovi na dopracovanie. V tomto prípade plynutie lehoty splatnosti takejto faktúry sa prerušuje a nová lehota splatnosti začne plynúť dňom nasledujúcim po dni prevzatia a odsúhlasenia opravenej faktúry.

**Článok V.**

**Subdodávatelia a register partnerov verejného sektora**

* 1. Na dodávateľa sa vzťahuje povinnosť byť zapísaný v registri verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej ako „ZRPVS“). Túto povinnosť je nutné dodržať po celú dobu platnosti tejto rámcovej dohody.
	2. Dodávateľ zapísaný v registri partnerov verejného sektora je odo dňa podpísania tejto rámcovej dohody povinný objednávateľovi písomne oznamovať každú zmenu zapísaných údajov o jeho osobe v registri partnerov verejného sektora alebo jeho výmaz z registra partnerov verejného sektora najneskôr do 5 dní odo dňa vykonania zmeny zapísaných údajov alebo výmazu.
	3. V prípade, že subdodávateľ má povinnosť byť zapísaný v registri partnerov verejného sektora podľa ZRPVS, dodávateľ je povinný uvedenú povinnosť zabezpečiť zo strany subdodávateľa po celú dobu platnosti tejto rámcovej dohody.
	4. Dodávateľ je povinný objednávateľovi oznamovať každú zmenu subdodávateľa zapísaného v registri partnerov verejného sektora do 5 dní odo dňa vykonania zmeny zapísaných údajov.
	5. Dodávateľ zodpovedá za konanie, neplnenie, nedbanlivosť, opomenutie povinnosti alebo potrebného konania riadne a včas svojich subdodávateľov, akoby išlo o konanie, neplnenie, nedbanlivosť, opomenutie povinností alebo potrebného konania riadne a včas samotného dodávateľa.
	6. Dodávateľ nesmie predmet plnenia vyplývajúci z tejto rámcovej dohody ako celok odovzdať na plnenie inému subjektu. Dodávateľ je oprávnený zveriť vykonanie časti predmetu tejto rámcovej dohody tretej osobe (subdodávateľovi) uvedenej v zozname subdodávateľov.
	7. Zoznam subdodávateľov, ktorí sa budú podieľať na realizácii časti predmetu plnenia vyplývajúceho z tejto rámcovej dohody a tiež údaje o osobe oprávnenej konať za subdodávateľa, tvorí prílohu č. 4 tejto rámcovej dohody.
	8. Počas trvania tejto rámcovej dohody je dodávateľ oprávnený zmeniť subdodávateľa výlučne na základe písomného dodatku k tejto rámcovej dohode, pričom je povinný rešpektovať nasledovné pravidlá:
* subdodávateľ, ktorého sa týka návrh na zmenu, musí byť zapísaný v registri partnerov verejného sektora podľa ZRPVS, ak to uvedený právny predpis predpokladá,
* subdodávateľ, ktorého sa týka návrh na zmenu, musí byť schopný realizovať príslušnú časť predmetu rámcovej dohody v rovnakej kvalite ako pôvodný subdodávateľ,
* dodávateľ oznámi objednávateľovi návrh na zmenu subdodávateľa.
	1. V písomnej žiadosti dodávateľa na zmenu subdodávateľa je dodávateľ povinný uviesť o subdodávateľovi všetky údaje uvedené v zozname subdodávateľov.
	2. So žiadosťou na zmenu subdodávateľa dodávateľ predloží objednávateľovi návrh dodatku k tejto rámcovej dohode s aktualizovaným zoznamom subdodávateľov najneskôr do 30 dní pred začatím plánovanej subdodávky. Objednávateľ má právo odmietnuť podpísať dodatok a požiadať dodávateľa o určenie iného subdodávateľa, ak má na to vážne dôvody (napr. nový subdodávateľ nie je zapísaný v registri partnerov verejného sektora a táto povinnosť mu podľa ZPVS vyplýva, nekvalitne realizované služby, nesplnenie podmienok pre výmenu subdodávateľa atď.). Dodávateľ je povinný žiadosti objednávateľa bezodkladne vyhovieť a navrhnúť iného subdodávateľa.
	3. Zmenu údajov aktuálneho subdodávateľa (podľa prílohy č. 4 tejto rámcovej dohody) je dodávateľ povinný písomne oznámiť objednávateľovi najneskôr do piatich (5) dní, pričom na zmenu týchto údajov nie je potrebné uzatvoriť dodatok k tejto rámcovej dohode.
	4. Ak objednávateľ zistí, že subdodávateľ nie je schopný plniť si svoje záväzky alebo nevykonáva príslušnú časť predmetu rámcovej dohody riadne, môže od dodávateľa okamžite požadovať náhradu za subdodávateľa. Dodávateľ je povinný najneskôr do desiatich (10) dní odo dňa doručenia žiadosti objednávateľa alebo v tejto lehote objednávateľovi oznámiť, že príslušný predmet plnenia tejto rámcovej dohody bude plniť sám. Požiadavka na zmenu subdodávateľa nemá vplyv na povinnosť dodávateľa plniť predmet rámcovej dohody riadne a včas.

**Článok VI.**

# Zmluvné pokuty, úrok z omeškania a zodpovednosť za škody

6.1 V prípade, ak dodávateľ nedodá palivové karty v dohodnutej lehote, množstve, alebo na miesto uvedené v Zmluve na dodanie tovaru (resp. v objednávke), objednávateľ má právo uplatniť si nárok na zmluvnú pokutu vo výške 50 eur za každý deň omeškania a za každé porušenie jednotlivo, ak sa strany dohody nedohodnú inak. Dodávateľ je povinný uhradiť zmluvnú pokutu do 30 dní odo dňa doručenia písomnej výzvy objednávateľa.

6.2 V prípade, ak objednávateľ bude v omeškaní s úhradou faktúry, dodávateľ má právo uplatniť si zákonný nárok na úrok z omeškania z fakturovanej sumy za každý deň omeškania, ak sa strany dohody nedohodnú inak. Objednávateľ je povinný zaplatiť úrok z omeškania do 30 kalendárnych dní odo dňa vystavenia faktúry, ktorou mu dodávateľ vyúčtuje úrok z omeškania. Táto faktúra sa nebude považovať za faktúru pre účely DPH.

6.3 Ak dodávateľ zmení subdodávateľa uvedeného v zozname subdodávateľov bez predchádzajúceho písomného súhlasu objednávateľa v rozpore s článkom V. tejto Dohody, dodávateľ je povinný zaplatiť objednávateľovi zmluvnú pokutu vo výške 500 EUR s DPH za každý jednotlivý prípad.

6.4 Ak dodávateľ v lehote podľa článku V. tejto Dohody nevyhovie žiadosti objednávateľa o náhradu za subdodávateľa, ktorý nie je schopný plniť si svoje záväzky alebo neoznámi, že príslušný predmet plnenia bude plniť sám, dodávateľ je povinný zaplatiť objednávateľovi zmluvnú pokutu vo výške 500 EUR s DPH za každý aj začatý deň omeškania.

6.5 Strany dohody sú povinné navzájom si uhradiť prípadné škody, ktoré spôsobili porušením povinností uvedených v tejto Dohode druhej strane dohody v súlade s príslušnými ustanoveniami Obchodného zákonníka. Škodou sa rozumie aj povinnosť objednávateľa zaplatiť príslušnému orgánu správnu pokutu, v dôsledku nedodržania ktorejkoľvek zmluvnej alebo zákonnej povinnosti zo strany dodávateľa alebo jeho subdodávateľa.

**Článok VII.**

**Ukončenie rámcovej dohody**

* 1. Táto Dohoda sa uzatvára na dobu určitú v trvaní **48 mesiacov** odo dňa nadobudnutia jej účinnosti. Rámcová dohoda sa končí uplynutím doby na ktorú bola uzatvorená podľa prvej vety toho bodu alebo **vyčerpaním finančného limitu** podľa článku III. ods. 3.2 tejto Dohody, v závislosti od toho, ktorá skutočnosť nastane skôr.
	2. Táto rámcová dohoda zanikne okrem uplynutia v zmysle predchádzajúceho odseku (7.1) tohto článku tejto rámcovej dohody aj písomnou dohodou strán dohody, písomným odstúpením od rámcovej dohody niektorou stranou dohody, výpoveďou zo strany objednávateľa alebo zánikom ktorejkoľvek strany dohody bez právneho nástupcu.
	3. V prípade zániku tejto rámcovej dohody dohodou strán dohody, táto zaniká dňom uvedeným v dohode o zániku rámcovej dohody. V dohode o zániku tejto rámcovej dohody sa upravia aj vzájomné nároky strán dohody vzniknuté z plnenia zmluvných povinností alebo z ich porušenia druhou stranou dohody ku dňu zániku rámcovej dohody dohodou.
	4. Ak dodávateľ koná v rozpore s touto rámcovou dohodou, súťažnými podkladmi, právnymi predpismi a na písomnú výzvu objednávateľa toto konanie a jeho následky v určenej lehote neodstráni, je objednávateľ oprávnený od rámcovej dohody odstúpiť, pričom nastávajú účinky odstúpenia od rámcovej dohody v zmysle § 349 a nasl. zák. č. 513/1991 Zb. Obchodného zákonníka v znení neskorších predpisov. Predchádzajúca písomná výzva objednávateľa nie je potrebná v prípade odstúpenia od rámcovej dohody zo strany objednávateľa, v prípade podstatného porušenia rámcovej dohody podľa ods. 5 tohto článku rámcovej dohody.
	5. Objednávateľ si vyhradzuje právo odstúpenia od rámcovej dohody aj bez predchádzajúcej písomnej výzvy:
1. pre nedodržanie zľavy podľa rámcovej dohody a cenovej ponuky dodávateľa,
2. ak nie je dodávateľ schopný zabezpečiť dodanie objednaného množstva PHM (tovaru) v danom období podľa tejto rámcovej dohody,
3. ak dodávateľ postúpi akékoľvek pohľadávky (práva) vyplývajúce z tejto rámcovej dohody na tretiu osobu bez predchádzajúceho súhlasu objednávateľa,
4. ak na miesto dodávateľa vstúpi iná osoba následkom právneho nástupníctva.
	1. Odstúpenie musí mať písomnú formu a musí byť doručené druhej strane dohody. Účinky odstúpenia nastávajú dňom doručenia odstúpenia druhej strane dohody.
	2. V prípade, ak nastanú právne skutočnosti majúce za následok zmenu v právnom postavení dodávateľa ako vyhlásenie konkurzu alebo povolenie reštrukturalizácie a vstup do likvidácie, použijú sa príslušné ustanovenia zákona č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov a zákona č. 513/1991 Zb. Obchodný zákonník v znení neskorších predpisov. Dodávateľ je povinný oznámiť tieto skutočnosti objednávateľovi najneskôr do 3 dní odo dňa, kedy tieto skutočnosti nastali. Ak tak neurobí, zodpovedá za škodu spôsobenú objednávateľovi v dôsledku porušenia tejto povinnosti a objednávateľ má právo odstúpiť od rámcovej dohody. V ďalšom, v prípade zmeny právnej formy, zmeny v oprávneniach konať v mene dodávateľa alebo akejkoľvek inej zmeny majúcej priamy vplyv na plnenie zo strany dodávateľa, je dodávateľ povinný oznámiť tieto skutočnosti objednávateľovi najneskôr do 7 dní odo dňa, kedy tieto skutočnosti nastali. Ak tak neurobí, zodpovedá za škodu spôsobenú objednávateľovi v dôsledku porušenia tejto povinnosti a objednávateľ má právo odstúpiť od rámcovej dohody. Za akúkoľvek inú zmenu sa považuje aj zmena bankového spojenia dodávateľa, pričom k tejto informácii je dodávateľ povinný predložiť aj potvrdenie príslušnej banky.
	3. Zmluvný vzťah založený na základe tejto rámcovej dohody môže byť ukončený písomnou výpoveďou objednávateľa a to aj bez udania dôvodu. Strany dohody sa dohodli na trojmesačnej výpovednej lehote, ktorá začína plynúť prvým dňom kalendárneho mesiaca nasledujúceho po doručení písomnej výpovede dodávateľovi.

**Článok VIII**

**Záverečné ustanovenia**

8.1 Pri riešení otázok výslovne neupravených touto rámcovou dohodou sa strany dohody budú riadiť príslušnými ustanoveniami zákona č. 513/1991 Zb. Obchodného zákonníka v znení neskorších predpisov a ustanoveniami ostatných všeobecne záväzných právnych predpisov platných na území Slovenskej republiky.

8.2 Túto rámcovú dohodu možno meniť a dopĺňať len očíslovanými písomnými dodatkami podpísanými oprávnenými štatutárnymi zástupcami strán dohody.

8.3 Táto rámcová dohoda má ... strán a je vyhotovená v ...... rovnopisoch.

8.4 Rámcová dohoda sa uzatvára na dobu splnenia všetkých záväzkov strán dohody vyplývajúcich z tejto rámcovej dohody.

8.5 Strany dohody prehlasujú, že túto rámcovú dohodu uzavreli slobodne a vážne, neuzavreli ju v tiesni ani za nápadne nevýhodných podmienok, pozorne si ju prečítali, porozumeli jej a nemajú proti jej forme ani obsahu žiadne námietky, ani návrhy na doplnenie, čo zástupcovia zmluvných strán plne spôsobilí na právne úkony a oprávnení konať v mene spoločnosti potvrdzujú vlastnoručnými podpismi.

8.6 Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce z tejto rámcovej dohody, resp. jej časti na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti jednou zo zmluvných strán bude zmluva o prevode (postúpení) zmluvných záväzkov neplatná a zároveň druhá zmluvná strana bude oprávnená od tejto rámcovej dohody odstúpiť a to s účinnosťou odstúpenia ku dňu, keď bolo písomné oznámenie o odstúpení od tejto rámcovej dohody doručené druhej zmluvnej strane.

8.7 Zmluvné strany sa týmto zaväzujú, že budú dodržiavať záväzok mlčanlivosti na základe zákona č. 18/2018 Z. z. o ochrane osobných údajov v znení neskorších predpisov, ktorý sa vzťahuje na všetky citlivé informácie vrátane osobných údajov, s ktorými sa môže pri plnení svojich zmluvných povinností oboznámiť, a to v akejkoľvek forme (najmä písomnej, elektronickej, alebo ústnej). Zmluvné strany sa zaväzujú, že citlivé informácie alebo osobné údaje, s ktorými sa oboznámia, nebudú okrem povinností vyplývajúcich zo všeobecne záväzných právnych predpisov nijako zverejňovať, ani ich akoukoľvek formou reprodukovať alebo podávať ich akýmkoľvek tretím neoprávneným osobám.

8.8 Dodávateľ sa zaväzuje byť riadne zapísaný v registri partnerov verejného sektora po dobu trvania tejto rámcovej dohody, ak mu taká povinnosť vyplýva zo ZRPVS. Dodávateľ sa zaväzuje zabezpečiť, aby jeho subdodávatelia v zmysle § 2 ods. 1 písm. a) bod 7 ZRPVS boli riadne zapísaní v registri partnerov verejného sektora po dobu trvania subdodávateľskej zmluvy, ak im taká povinnosť vyplýva zo ZRPVS. Dodávateľ je povinný na požiadanie objednávateľa predložiť všetky zmluvy so svojimi subdodávateľmi. Porušenie ktorejkoľvek z povinností dodávateľa podľa tohto ustanovenia rámcovej dohody je jej podstatným porušením a zakladá právo objednávateľa na odstúpenie od tejto rámcovej dohody s právnymi účinkami ukončenia rámcovej dohody *ex tunc*, a/alebo právo objednávateľa požadovať od dodávateľa zaplatenie zmluvnej pokuty vo výške celkovej hodnoty zákazky, resp. celkového finančného limitu za predmet plnenia dohodnutý podľa tejto rámcovej dohody, čím nie je nijako dotknutý nárok objednávateľa požadovať od dodávateľa náhradu škody vzniknutej objednávateľovi v dôsledku nesplnenia vyššie uvedených povinností dodávateľa. Zmluvné strany prehlasujú, že výšku zmluvnej pokuty považujú za primeranú, pretože pri rokovaniach o dohode o výške zmluvnej pokuty prihliadali na hodnotu a význam touto zmluvnou pokutou zabezpečovanej zmluvnej povinnosti.

8.9 Dodávateľ prehlasuje, že považuje dohodnuté výšky zmluvných pokút podľa tejto rámcovej dohody za primerané vzhľadom na charakter a povahu zmluvnou pokutou zabezpečovaných povinností dodávateľa a celkovú hodnotu zákazky/celkový finančný limit v zmysle tejto rámcovej dohody. Uplatnením alebo zaplatením zmluvnej pokuty nie je dotknuté právo objednávateľa na náhradu škody. Zaplatenie zmluvnej pokuty dodávateľom nezbavuje dodávateľa povinnosti, ktorej splnenie zmluvná pokuta zabezpečuje, ak nie je v rámcovej dohode uvedené inak.

8.10 Medzi zmluvnými stranami je dohodnutá tzv. ,,domnienka doručenia“, t. j. každá odoslaná písomnosť sa považuje za doručenú momentom odmietnutia jej prijatia adresátom, alebo uplynutím tretieho dňa od uloženia písomnosti na pošte alebo uplynutím tretieho dňa od odoslania písomnosti odosielateľom adresátovi, ak ide o mailovú komunikáciu.

8.11 Akékoľvek oznámenia či komunikácia podľa tejto rámcovej dohody môžu byť doručené v písomnej forme osobne, kuriérom, doporučenou poštou, emailom, faxom na adresy zmluvných strán uvedené v záhlaví tejto rámcovej dohody alebo do rúk príslušného zástupcu zmluvnej strany.

8.12 Táto rámcová dohoda nadobúda platnosť dňom jej podpisu oprávnenými zástupcami zmluvných strán a účinnosť dňom nasledujúcim po dni jej zverejnenia na webovom sídle objednávateľa v zmysle § 47a zákona č. 40/1964 Zb. Občianskeho zákonníka v platnom znení a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

8.13 Akékoľvek ustanovenie tejto rámcovej dohody, ktoré je alebo sa stane neplatným, nezákonným, neúčinným alebo nevynútiteľným podľa platného práva, nemá a ani v budúcnosti to nebude mať za následok neplatnosť, neúčinnosť alebo nevynútiteľnosť ostatných ustanovení rámcovej dohody. Zmluvné strany sú povinné v dobrej viere, rešpektujúc zásady poctivého obchodného styku rokovať tak, aby bolo neplatné, neúčinné alebo nevynútiteľné ustanovenie rámcovej dohody písomne nahradené iným ustanovením, ktorého vecný obsah bude zhodný alebo čo možno najviac podobný ustanoveniu, ktoré je nahradzované, pričom účel a zmysel rámcovej dohody musí byť zachovaný. Do doby, pokiaľ takáto rámcová dohoda nebude uzavretá, rovnako v prípade, ak k nej vôbec nedôjde, použijú sa na nahradenie neplatného, neúčinného alebo nevynútiteľného ustanovenia iné ustanovenia rámcovej dohody a ak také ustanovenia nie sú, použijú sa ustanovenia slovenských právnych predpisov a inštitútov, ktoré sú upravené slovenským právnym poriadkom, pričom sa použijú také ustanovenia, ktoré zodpovedajú kritériám predchádzajúcej vety.

8.14 Zmluvné strany vyhlasujú, že sú si vedomé všetkých následkov vyplývajúcich z tejto rámcovej dohody, že ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto rámcovú dohodu. V prípade, že taká okolnosť existuje zodpovedajú za škodu, ktorá vznikne druhej zmluvnej strane na základe tohto vyhlásenia.

8.15

Záväznou a neoddeliteľnou súčasťou tejto rámcovej dohody vo forme príloh sú:

Príloha č. 1 Opis predmetu zákazky vrátane zoznamu čerpacích staníc dodávateľa

Príloha č. 2 Zoznam **čerpacích staníc**

Príloha č. 3 Zoznam organizácií/subjektov a miesta dodania (ich sídla)

Príloha č. 4 Zoznam subdodávateľov dodávateľa

Príloha č. 5 Zmluva na dodanie tovaru (PHM) - vzor

**Za dodávateľa Za objednávateľa**

V ......................., dňa............................. V Banskej Bystrici, dňa.............................

........................................................ ..................................................

.............................. Ing. Ján Lunter, predseda

 Banskobystrického samosprávneho kraja

**Príloha č. 1**

**Opis predmetu zákazky**

**Príloha č. 2**

**Zoznam čerpacích staníc**

**Príloha č.3**

**Zoznam organizácií**

**Príloha č. 4**

**Zoznam subdodávateľov**

|  |  |
| --- | --- |
| Subdodávateľ (obchodné meno, sídlo, IČO)  | Osoba oprávnená konať za subdodávateľa (Meno a priezvisko, adresa trvalého pobytu, dátum narodenia)  |
|   |   |
|   |   |

# Bez subdodávateľov

**Príloha č. 5**

**VZOR Zmluva na dodanie tovaru**

**Zmluva na dodanie tovaru**

uzavretá podľa § 409 a nasl. a § 269 ods. 2 zákona č. 513/1991 Zb. Obchodný zákonník v znení neskorších predpisov a v súlade so zákonom č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov

(ďalej ako „**zmluva**“)

Číslo zmluvy objednávateľa:

Číslo zmluvy dodávateľa:

medzi nasledovnými zmluvnými stranami:

**Objednávateľ / Kupujúci**

# Názov: [•]

Sídlo: [•]

Zastúpený:[•]

Osoby oprávnené rokovať

a konať vo veciach: [•]

|  |
| --- |
|  [•] |
|  [•] |

IČO:

DIČ:

Bankové spojenie: [•]

IBAN: [•]

SWIFT Kód: [•]

(ďalej len „**objednávateľ**“)

a

# Dodávateľ / Predávajúci

Obchodné meno:[•]

Sídlo:[•]

Zapísaný: [•]

Štatutárny orgán:[•]

Právna forma:[•]

Bankové spojenie:[•]

Číslo účtu:[•]

SWIFT Kód:[•]

IČO:[•]

DIČ: [•]

IČ DPH:[•]

Tel./Fax:[•]

(ďalej len „**dodávateľ**“)

(objednávateľ a dodávateľ ďalej spolu aj ako „**zmluvné strany**“)

**PREAMBULA**

1. Táto zmluva sa uzatvára ako výsledok centrálneho verejného obstarávania podľa zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „ZVO“) na predmet zákazky: „Bezhotovostný nákup pohonných látok prostredníctvom palivových kariet“ a v nadväznosti na uzatvorenú Rámcovú dohodu č. ............................ zo dňa ......................... (ďalej len **„Dohoda“**) medzi Dodávateľom a Banskobystrickým samosprávnym krajom, Nám. SNP 23 ,974 01 Banská Bystrica, IČO: 37828100 (ďalej len **„BBSK“**).
2. Objednávateľ sa rozhodol s Dodávateľom uzatvoriť túto Zmluvu o dodaní tovaru (ďalej len „**zmluva**“). Objednávateľ je v súlade s bodom E Preambuly Dohody oprávnený uzatvoriť s dodávateľom túto zmluvu iba s predchádzajúcim súhlasom BBSK, ktorý bude tvoriť prílohu tejto zmluvy.
3. Práva a povinnosti neupravené touto zmluvou sa riadia Dohodou, ktorá tvorí prílohu tejto zmluvy.

**Článok I**

**Predmet zmluvy**

1.1 Predmetom tejto zmluvy je úprava vzájomných práv a povinností zmluvných strán súvisiacich s bezhotovostným nákupom pohonných hmôt (ďalej aj ako „PHM“) prostredníctvom palivových kariet a súvisiacich služieb špecifikovaných v Dohode a prílohe č. 1 - Opis predmetu zákazky Dohody. Predmetom nákupu je:

- bezolovnatý automobilový benzín s oktánovým číslom min. 95 podľa normy STN EN 228 + A1:2018, ktorý musí spĺňať minimálne funkčné, prevádzkové a technické požiadavky a kvalitatívne parametre podľa normy STN EN 228 + A1:2018 a Vyhlášky Ministerstva životného prostredia Slovenskej republiky č. 228/2014 Z. z., ktorou sa stanovujú požiadavky na kvalitu palív a vedenie prevádzkovej evidencie o palivách v znení neskorších predpisov (Objednávateľ vo vzťahu k nákupu - odberu pohonnej látky bezolovnatý automobilový benzín s oktánovým číslom 95 akceptuje aj dodanie bezolovnatého automobilového benzínu s oktánovým číslom vyšším ako 95, bez vplyvu na zmenu ceny dodaných pohonných látok, t.j. cena dodaného bezolovnatého automobilového benzínu s oktánovým číslom vyšším ako 95 bude stanovená spôsobom, akoby išlo o dodanie bezolovnatého automobilového benzínu s oktánovým číslom 95); a

- motorová nafta podľa normy STN EN 590 + A1:2018, ktorá musí spĺňať minimálne funkčné, prevádzkové a technické požiadavky a kvalitatívne parametre podľa normy STN EN 590 + A1:2018 a Vyhlášky Ministerstva životného prostredia Slovenskej republiky č. 228/2014 Z. z., ktorou sa stanovujú požiadavky na kvalitu palív a vedenie prevádzkovej evidencie o palivách v znení neskorších predpisov.

Predmet nákupu bude poskytovaný na základe úhrady prostredníctvom bezhotovostných palivových kariet spolu s príslušnými službami podľa článku II Dohody (PHM a služby spojené s palivovými kartami ďalej spolu aj ako „predmet plnenia“).

* 1. Predmetom tejto zmluvy je zároveň špecifikácia spôsobu vystavenia a dodania palivových kariet, ako prostriedku bezhotovostnej úhrady za nákup predmetu plnenia, prostredníctvom objednávky v súlade s čl. II tejto zmluvy a Dohodou.
	2. Predmetom tejto zmluvy je súčasne záväzok objednávateľa prijať palivové karty, splniť záväzky podľa tejto zmluvy a v súlade s touto zmluvou platiť za predmet plnenia.
	3. Kvalita, rozsah a podmienky dodania predmetu plnenia sú špecifikované v tejto zmluve a v Dohode.

**Článok II**

**Podmienky plnenia**

* 1. Dodávateľ sa zaväzuje poskytovať predmet plnenia v súlade touto zmluvou a Dohodou.
	2. Miestom plnenia – odberu pohonných hmôt sú výdajné miesta dodávateľa, resp. subdodávateľov dodávateľa – čerpacie stanice, ktoré akceptujú úhradu čerpaných pohonných hmôt (ďalej aj ako „PHM“) na palivové karty vydaných dodávateľom. Zoznam výdajných miest, resp. zmluvných partnerov dodávateľa – čerpacích staníc, ktoré akceptujú úhradu čerpaných PHM na palivové karty vydaných dodávateľom tvorí Prílohu č. 2 Dohody.
	3. Pre pohonné hmoty dodávané na miesto plnenia podľa predchádzajúceho bodu tejto zmluvy platia nasledovné podmienky:
		1. prevod vlastníctva PHM: okamihom stočenia tovaru do vozidla objednávateľa,
		2. základom pre určenie množstva tovaru je objem v litroch meraný certifikovanými prietokomermi na čerpacích staniciach alebo výdajných miestach pohonných hmôt dodávateľa.
	4. Na účely dodania predmetu plnenia zmluvy dodávateľ protokolárne na základe objednávky vystavenej v súlade s touto zmluvou objednávateľovi odovzdá palivové karty vrátane príslušných PIN kódov, a to do 10 pracovných dní odo dňa doručenia objednávky dodávateľovi. Objednávku je objednávateľ povinný doručiť dodávateľovi prostredníctvom poštovej prepravy alebo v elektronickej podobe e-mailom na vopred dohodnutú e-mailovú adresu zodpovedných osôb uvedených v bode 2.9 tohto článku. Objednávku je možné vystaviť aj prostredníctvom elektronického systému správy palivových kariet dodávateľa.
	5. Objednávka bude obsahovať aj zoznam evidenčných čísiel vozidiel (ďalej len „EČV“) objednávateľa, resp. zadanie objednávateľa, na ktoré majú byť palivové karty vydané. Objednávateľ sa s dodávateľom môžu dohodnúť aj na ďalších podmienkach, bližšie určujúcich spôsob používania palivových kariet.
	6. Zmluvné strany sa dohodli, že počet palivových kariet sa môže počas platnosti a účinnosti zmluvy meniť v závislosti od aktuálnych potrieb objednávateľa. Dodávateľ vystaví bezodplatne nové palivové karty na základe písomnej objednávky objednávateľa.
	7. Platnosť palivovej karty je minimálne 24 mesiacov odo dňa jej vydania a je viazaná na platnosť tejto zmluvy a Dohody. V prípade skončenia platnosti zmluvy alebo Dohody je objednávateľ povinný protokolárne vrátiť palivové karty v posledný deň platnosti zmluvy alebo Dohody.
	8. Objednávateľ je povinný bez zbytočného odkladu telefonicky a písomne oznámiť dodávateľovi stratu, zničenie alebo poškodenie palivovej karty, inak zodpovedá za škodu, ktorá porušením tejto povinnosti vznikne dodávateľovi
	9. Miestom odovzdania palivových kariet je sídlo objednávateľa uvedené v záhlaví tejto zmluvy.
	10. Kontaktné údaje osôb, oprávnených za objednávateľa konať vo veciach dodania predmetu nákupu, ako aj konať vo veciach tejto zmluvy:

Za objednávateľa:

Názov: **[•]**

|  |
| --- |
| **[•]** |
| **[•]** |

Kontaktná osoba:**[•]** Telefón:

E-mail:

Internetová adresa (URL):**[•]**

Za dodávateľa:

|  |
| --- |
| **[•]****[•]** |

Názov:

Sídlo:

Kontaktná osoba:**[•]**

 Telefón: **[•]**

E-mail: **[•]**

 Internetová adresa (URL): **[•]**

2.11. Zmenu oprávnených osôb si zmluvné strany vzájomne písomne oznamujú, a to bezodkladne po tom, ako nastala skutočnosť, ktorá túto zmenu vyvolala, bez uzatvorenia dodatku k tejto zmluve.

2.12. Dodávateľ vyhlasuje, že za účelom zabezpečenia kvality plnenia predmetu plnenia disponuje skladovacími a dopravnými/prepravnými kapacitami a má podpísané zmluvy s príslušnými dodávateľmi.

2.13. Dodávateľ sa zaväzuje bez zbytočného odkladu, potom ako sa o tom dozvedel písomne informovať objednávateľa o akýchkoľvek okolnostiach dôležitých pre plnenie predmetu tejto Zmluvy.

2.14. Objednávateľ je povinný vady predmetu plnenia písomne oznámiť dodávateľovi bez zbytočného odkladu po ich zistení. Dodávateľ sa zaväzuje odstrániť zistené vady bezplatne najneskôr do 5 pracovných dní odo dňa ich uplatnenia, tzn. od doručenia oznámenia o vadách predmetu plnenia dodávateľovi.

2.15. Objednávateľ sa zaväzuje bez zbytočného odkladu poskytnúť dodávateľovi všetku súčinnosť potrebnú na plnenie predmetu tejto zmluvy.

2.16. Objednávateľ sa zaväzuje bez zbytočného odkladu informovať dodávateľa o všetkých skutočnostiach, ktoré majú podstatný význam pre plnenie predmetu tejto zmluvy.

2.17. Porušenie povinností uvedených v tomto článku je považované za podstatné porušenie zmluvy.

**Článok III**

**Zmluvná cena**

3.1 Predpokladaná maximálna cena za predmet plnenia podľa tejto zmluvy nesmie presiahnuť finančný limit plnenia vo výške:

Cena bez DPH: [•] EUR

DPH: [•]% Cena s DPH: [•]EUR

slovom: [•] eur s DPH (doplniť predpokladanú hodnotu pre každú rezortnú organizáciu)

Objednávateľ nie je povinný počas platnosti a účinnosti tejto zmluvy vyčerpať finančný limit plnenia uvedený v tomto bode. Zmluvná cena je konečná a v cene sú zahrnuté všetky náklady dodávateľa súvisiace a vynaložené s poskytnutím predmetu plnenia podľa tejto zmluvy.

3.2 Jednotková cena za jeden liter PHM je určená spôsobom uvedeným v článku III Dohody.

3.3 Platobné podmienky a spôsob fakturácie sú špecifikované v článku IV Dohody.

**Článok IV**

**Doba platnosti a ukončenie zmluvy**

4.1. Táto zmluva sa uzatvára na dobu určitú v trvaní [•],odo dňa nadobudnutia jej účinnosti. Zmluva sa končí:

1. uplynutím doby na ktorú bola uzatvorená podľa prvej vety toho bodu,
2. vyčerpaním limitu podľa bodu 3.1 čl. III tejto zmluvy alebo
3. zánikom Dohody, v závislosti od toho, ktorá skutočnosť nastane skôr.

4.2. Túto zmluvu možno okrem prípadov uvedených v bode 4.1 tohto článku ukončiť nasledovným spôsobom:

1. písomnou dohodou zmluvných strán,
2. písomnou výpoveďou objednávateľa,
3. písomným odstúpením od zmluvy.
	1. V prípade zániku zmluvy dohodou zmluvných strán, táto zaniká dňom uvedeným v tejto dohode (ďalej len „deň zániku zmluvy dohodou“). V tejto dohode sa upravia aj vzájomné nároky zmluvných strán vzniknuté z plnenia zmluvných povinností alebo z ich porušenia druhou zmluvnou stranou ku dňu zániku zmluvy dohodou.
	2. Zmluvný vzťah môže byť skončený písomnou výpoveďou objednávateľa aj bez udania dôvodu. Zmluvné strany sa dohodli na trojmesačnej výpovednej lehote, ktorá začína plynúť prvým dňom kalendárneho mesiaca nasledujúceho po doručení písomnej výpovede dodávateľovi.
	3. Objednávateľ je oprávnený odstúpiť od zmluvy v prípade podstatného porušenia zmluvných podmienok dodávateľom. Na tento účel sa podstatným porušením zmluvných podmienok rozumie akékoľvek porušenie definované v článku VII Dohody.
	4. Pri nepodstatnom porušení zmluvy je objednávateľ povinný písomne vyzvať dodávateľa a určiť mu dodatočne primeranú lehotu na splnenie záväzkov vyplývajúcich zo zmluvy a písomne dodávateľa upozorniť, že v prípade neplnenia povinností vyplývajúcich zo zmluvy od zmluvy odstúpi. Ak sa zmluvné strany písomne nedohodnú inak, primeranou lehotou v zmysle predchádzajúcej vety je 10 dní. Účinky odstúpenia nastanú dňom doručenia odstúpenia od zmluvy.
	5. V prípade odstúpenia od zmluvy sa zmluvné strany budú riadiť ustanoveniami § 344 a nasl. Obchodného zákonníka. Odstúpenie musí byť uskutočnené písomnou formou a bude účinné dňom jeho doručenia druhej zmluvnej strane, prípadne odmietnutím prevzatia odstúpenia od tejto zmluvy.

**Článok V**

**Záverečné ustanovenia**

5.1. Táto zmluva je povinne zverejňovanou zmluvou v súlade s § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

5.2. Táto zmluva nadobúda platnosť dňom jej podpísania zmluvnými stranami a účinnosť dňom nasledujúcim po dni jej zverejnenia v zmysle ustanovenia § 47a zákona č. 40/1964 Zb. Občiansky zákonník v znení neskorších predpisov a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

5.3. Túto zmluvu je možné meniť a dopĺňať iba uzatvorenými písomnými očíslovanými dodatkami po súhlase oboch zmluvných strán. Všetky dodatky budú označené poradovými číslami a podpísané štatutárnymi orgánmi zmluvných strán.

5.4. Táto zmluva sa vyhotovuje v šiestich rovnopisoch, z ktorých objednávateľ obdrží dva rovnopisy, BBSK dva rovnopisy a poskytovateľ dva rovnopisy.

5.5. Práva a povinnosti zmluvných strán, pokiaľ nie sú ustanovené touto zmluvou, sa riadia príslušnými ustanoveniami Obchodného zákonníka v platnom znení a ostatnými všeobecne záväznými a platnými právnymi predpismi SR.

5.6. Poradie záväznosti dokumentov:

1. Rámcová dohoda č. ................................. zo dňa .......................,
2. Zmluva na dodanie tovaru,
3. Objednávka.
	1. Neoddeliteľnou súčasťou tejto zmluvy sú nasledovné prílohy:

**Príloha č. 1** – Rámcová dohoda č. ................................. zo dňa .......................

**Príloha č. 2** – Súhlas BBSK s uzatvorením tejto Zmluvy na dodanie tovaru.

* 1. Zmluvné strany vyhlasujú, že si zmluvu riadne prečítali, jej obsahu a právnym účinkom z nej vyplývajúcim porozumeli, zmluva nebola podpísaná v tiesni ani za nápadne nevýhodných podmienok a na znak súhlasu ju slobodne, vážne a bez nátlaku podpísali.

 Za objednávateľa: Za dodávateľa:

V .........................................., dňa ....................... V ....................................., dňa .........................

.......................................................... .......................................................... podpis štatutárneho orgánu podpis štatutárneho orgánu

 ............................................................ ............................................................

 (meno a priezvisko, funkcia) (meno a priezvisko, funkcia)

 Obchodné meno objednávateľa Obchodné meno dodávateľa